CELEX: 32012D0177
Language: hu
Date: 2012-03-19 00:00:00
Title: 2012/177/EU: A Tanács határozata ( 2012. március 19. ) a nemzeti központi bankok külső könyvvizsgálóiról szóló 1999/70/EK határozatnak a Bank of Greece külső könyvvizsgálói tekintetében történő módosításáról

28.3.2012   
            
            
               HU
            
            
               Az Európai Unió Hivatalos Lapja
            
            
               L 90/21
            
         A TANÁCS HATÁROZATA
   (2012. március 19.)
   a nemzeti központi bankok külső könyvvizsgálóiról szóló 1999/70/EK határozatnak a Bank of Greece külső könyvvizsgálói tekintetében történő módosításáról
   (2012/177/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló (4.) jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsa számára tett, a Bank of Greece külső könyvvizsgálóiról szóló, 2012. február 10-i EKB/2012/1 ajánlására (1),
   mivel:
   
               (1)
            
            
               Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott, független külső könyvvizsgálóknak kell ellenőrizniük.
            
         
               (2)
            
            
               A Bank of Greece jelenlegi külső könyvvizsgálóinak megbízatása a 2011-es pénzügyi év ellenőrzését követően megszűnik. Ezért külső könyvvizsgálók kinevezése szükséges a 2012-es pénzügyi évtől.
            
         
               (3)
            
            
               A Bank of Greece a KPMG Certified Auditors A.E.-t választotta külső könyvvizsgálójának a 2012–2016-os pénzügyi évekre.
            
         
               (4)
            
            
               Az EKB Kormányzótanácsa azt ajánlotta, hogy a KPMG Certified Auditors A.E.-t nevezzék ki a Bank of Greece külső könyvvizsgálójaként a 2012–2016-os pénzügyi évekre.
            
         
               (5)
            
            
               Helyénvaló az EKB Kormányzótanácsának ajánlását követni, és az 1999/70/EK tanácsi határozatot (2) ennek megfelelően módosítani,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (12) bekezdése helyébe a következő szöveg lép:
   
      „(12)   A Tanács a KPMG Certified Auditors A.E.-t, mint a Bank of Greece külső könyvvizsgálóját a 2012–2016-os pénzügyi évekre, jóváhagyja.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Brüsszelben, 2012. március 19-én.
      
         
            a Tanács részéről
         
         
            az elnök
         
         M. GJERSKOV
      
   
   
      (1)  HL C 48., 2012.2.18., 1. o.
   
      (2)  HL L 22., 1999.1.29., 69. o.